Document ID: 31990R1201

ΚΑΝΟΝΙΣΜΟΣ (ΕΟΚ) αριθ. 1201/90 ΤΟΥ ΣΥΜΒΟΥΛΙΟΥ
της 7ης Μαΐου 1990
σχετικά με μέτρα για την αύξηση της κατανάλωσης εσπεριδοειδών
ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι η κατανάλωση εσπεριδοειδών στην Κοινότητα παραμένει στάσιμη 7 ότι, εξάλλου, κάθε χρόνο αποσύρονται πλεονασματικές ποσότητες εσπεριδοειδών από την αγορά 7 ότι υπάρχουν δυνατότητες αύξησης της κατανάλωσης αυτής, ιδίως μέσω της καλύτερης προσαρμογής της παραγωγής στις απαιτήσεις των καταναλωτών 7 ότι, εξάλλου, τα οπωροκηπευτικά είναι υγιεινά προϊόντα των οποίων η κατανάλωση θα πρέπει να ενθαρρυνθεί στα πλαίσια πολιτικής για την υγεία 7
ότι οι οργανώσεις παραγωγών πρέπει να συμβάλουν στην εφαρμογή των μέσων για την ενθάρρυνση της κατανάλωσης 7
ότι είναι σκόπιμο να προβλεφθεί η ενθάρρυνση των ειδικών ενεργειών για την αύξηση της κατανάλωσης μέσω της χρηματοδοτικής συμμετοχής της Κοινότητας στις εν λόγω ενέργειες 7
ότι τα μέτρα που προβλέπονται αποσκοπούν στην επίτευξη των στόχων που προβλέπονται στο άρθρο 39 της συνθήκης 7 ότι είναι σκόπιμο να προβλεφθεί η χρηματοδοτική συμμετοχή της Κοινότητας στην υλοποίηση των εν λόγω ενεργειών μέσω του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η Κοινότητα συμμετέχει μέχρι ποσοστού 60 % στη χρηματοδότηση ενεργειών που ευνοούν την αύξηση της κατανάλωσης
νωπών εσπεριδοειδών που έχουν συγκομισθεί στην Κοινότητα, συμπεριλαμβανομένων των ερευνών που αφορούν τη διαφοροποίηση των ποικιλιών, οι οποίες υποβάλλονται και πραγματοποιούνται από αντιπροσωπευτικές ομάδες που καλύπτουν τους διάφορους κλάδους δραστηριοτήτων του τομέα. Η αντιπροσωπευτικότητα των ομάδων εκτιμάται σε συνάρτηση με τον επιδιωκόμενο στόχο.
Άρθρο 2
Οι ενέργειες που αναφέρονται στον παρόντα κανονισμό δεν πρέπει να σχετίζονται με εμπορικά σήματα, ούτε να περιέχουν αναφορά σε κράτος μέλος.
Άρθρο 3
Η χρηματοδοτική συμμετοχή στις ενέργειες που προβλέπονται στον παρόντα κανονισμό θεωρείται ως μέτρο παρέμβασης που αποσκοπεί στη ρύθμιση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5). Χρηματοδοτείται από το ΕΓΤΠΕ, τμήμα Εγγυήσεων.
Άρθρο 4
Οι ενέργειες που προβλέπονται στον παρόντα κανονισμό ορίζονται και οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση των αγορών στον τομέα των οπωροκηπευτικών (6), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (7).
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1990.

Labels: 15
17
19
6